Dunkerque

Dunkerque (nederlandsk: Duinkerke; engelsk: Dunkirk; tysk: Dünkirchen) er en industri- og havneby i Nord-Frankrike, som ligger omtrent tjue kilometer vest for De Panne, nær den belgiske grensen.  Det er også en kommune i departementet Nord i Hauts-de-France-regionen. Befolkningen var  i 2013.«Chiffres clés Évolution et structure de la population. Commune de Dunkerque (59183)», Insee.

Kommunen er kjent i fransk Flandern for sine årlige karneval-festiviteter.

 Historie 
Dunkerque nevnes i historiske dokumenter fra 600-tallet, som fiskerbosted. Takket være byens gode beliggenhet ved det østre innløpet av Den engelske kanal vokste den raskt. I 960 hadde byen en bymur. I 1233 ble det bygget rådhus. 

Viktig fiske var etter sild, senere også etter torsk utenfor Islands kyster. 

Ellers vekslet byen mellom forskjellige makthavere. Befolkningen talte nederfrankisk eller nederlandsk dialekt, og var politisk tilhørende grevskapet Flandern og senere Huset Burgund, De spanske Nederlandene og England. Til sist ble byen den 27. oktober 1662 solgt for fem millioner  livres av den engelske kong Karl II til den franske kong Ludvig XIV.Friedrich von Raumer: Geschichte Europas seit dem Ende des funfzehnten Jahrhunderts, Bind 6, s. 271. Leipzig 1838, lest 25. oktober 2011. Deretter fikk byen sterke festningsverker.Historiske kart som Digitalisat ved Universitäts- und Landesbibliothek Düsseldorf.. På 1600- og 1700-tallet var Dunkerque feste for franske korsarer. På 1800-tallet vokste byen til å ha Frankrikes tredje største havn.

Allerede under første verdenskrig var byen målskive for tyske bombardementer og offensiver, som det første Flandernslag.

Den mest kjente hendelsen i byens historie er den allierte tilbaketrekkingen i begynnelsen av andre verdenskrig da over 300 000 allierte soldater ble evakuert fra Dunkerque (og fra strendene ved byen) til Storbritannia, ved hjelp av Royal Navy og et stort antall småbåter (ned til under fem meter) som ble mobilisert for anledningen.

 Turistattraksjoner 
 Musée Portuaire viser historiske bilder fra havnen.
 Musée des Beaux-Arts har en stor samling av flamske, italienske og franske malerier og skulpturer.
 Dunkerque-karnevalet

 Transport 
Dunkerque har fergeforbindelse med Dover i England.

 Referanser 

 Eksterne lenker 

 Kommunedata INSEE
 Turistkontoret

Kategori:Kommuner i Nord
Kategori:Byer i Hauts-de-France
Kategori:Bosetninger første gang omtalt på 600-tallet
Kategori:Havnebyer i Frankrike
Kategori:Havnebyer ved Nordsjøen